

VLADA REPUBLIKE HRVATSKE

Zagreb, 4. srpnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo hrvatskih branitelja |

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za djelomično prihvaćanje amandmana drugih predlagatelja na Konačni prijedlog zakona o osobama nestalim u Domovinskom ratu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**VLADA REPUBLIKE HRVATSKE**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_2019. godine donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana na Konačni prijedlog zakona o osobama nestalim u Domovinskom ratu, i to za:

* djelomično prihvaćanje amandmana Odbora za ratne veterane Hrvatskog sabora na članak 15. i to na sljedeći način:
  + u članku 15. dodaje se novi stavak 2. koji glasi:

”(2) Za dostavljanje informacija i dokumentacije iz stavka 1. ovoga članka koja dovede do rješavanja slučajeva osoba iz članka 4. točke 1. i 2. ovoga Zakona, fizička osoba nagrađuje se prema pravilniku kojeg donosi ministar hrvatskih branitelja.”.

KLASA:

URBROJ:

Zagreb,

**P R E D S J E D N I K**

**mr. sc. Andrej Plenković**

**OBRAZLOŽENJE**

Odbor za ratne veterane Hrvatskog sabora dao je amandman da se u članku 15. dodaje novi stavak (2) koji glasi:

”(2) Svaka fizička osoba koja pruži vjerodostojne podatke, informaciju ili dokumentaciju o mjestima masovnih ili pojedinačnih grobnica biti će nagrađena prema pravilniku Ministarstva hrvatskih branitelja.”

Predloženi amandman je nomotehnički uređen i usklađen s ostatkom Zakona na sljedeći način:

”(2) Za dostavljanje informacija i dokumentacije iz stavka 1. ovoga članka koja dovede do rješavanja slučajeva osoba iz članka 4. točke 1. i 2. ovoga Zakona, fizička osoba nagrađuje se prema pravilniku kojeg donosi ministar hrvatskih branitelja.”

Sredstva za prihvaćanje amandmana na Konačni prijedlog zakona o osobama nestalim u Domovinskom ratu osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu u sklopu razdjela 041 – Ministarstvo hrvatskih branitelja, glave 04105 – Ministarstvo hrvatskih branitelja, na aktivnosti A522014 – Ekshumacija, identifikacija i sahrana žrtava iz Domovinskog rata, na skupini računa 32 – Materijalni rashodi u iznosu od 500.000,00 kuna u 2019. godini, u 2020. godini u iznosu od 1.000.000,00 kuna i 2021. godini u iznosu od 1.000.000,00 kuna. Navedeni iznosi su procijenjeni prema dosadašnjoj praksi drugih nadležnih tijela u sličnim aktivnostima.